**(สำเนา)**

ประกาศโรงพยาบาลสงขลา

เรื่อง รับสมัครคัดเลือกบุคคลเพื่อจ้างเป็นลูกจ้างชั่วคราว

..................................

ด้วยโรงพยาบาลสงขลา จะดำเนินการคัดเลือกบุคคลเพื่อจ้างเป็นลูกจ้างชั่วคราว เงินนอกงบประมาณ ประเภทเงินบำรุง จึงประกาศรับสมัครคัดเลือกบุคคลเพื่อจ้างเป็นลูกจ้างชั่วคราว ดังนี้

๑. ตำแหน่งที่รับสมัคร

- ตำแหน่งผู้ช่วยพยาบาล จำนวน ๑๐ อัตรา

(ปฏิบัติงานกลุ่มการพยาบาล)

๒. คุณสมบัติทั่วไปและคุณสมบัติเฉพาะสำหรับตำแหน่งของผู้สมัคร

๒.๑ ผู้สมัครต้องมีคุณสมบัติทั่วไปและไม่มีลักษณะต้องห้ามตามมาตรา ๓๖ แห่งพระราชบัญญัติระเบียบข้าราชการพลเรือน พ.ศ. ๒๕๕๑ โดยอนุโลม ดังนี้

ก. คุณสมบัติทั่วไป

๑. มีสัญชาติไทย

๒. มีอายุไม่ต่ำกว่าสิบแปดปี

๓. เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ

ข. ลักษณะต้องห้าม

๑. เป็นผู้ดำรงตำแหน่งข้าราชการการเมือง

๒. เป็นคนไร้ความสามารถ คนเสมือนไร้ความสามารถ คนวิกลจริตหรือจิต

ฟั่นเฟือนไม่สมประกอบ หรือเป็นโรคตามที่กำหนดในกฎ ก.พ

๓. เป็นผู้อยู่ในระหว่างถูกสั่งพักราชการหรือถูกสั่งให้ออกจากราชการไว้ก่อนตามพระราชบัญญัตินี้หรือตามกฎหมายอื่น

๔ เป็นผู้บกพร่องในศีลธรรมอันดีจนเป็นที่รังเกียจของสังคม

๕. เป็นกรรมการหรือผู้ดำรงตำแหน่งที่รับผิดชอบในการบริหารพรรคการเมือง หรือเจ้าหน้าที่ในพรรคการเมือง

๖. เป็นบุคคลล้มละลาย

๗. เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

๘. เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจหรือหน่วยงานอื่นของรัฐ

๙. เป็นผู้เคยถูกลงโทษให้ออกหรือปลดออกเพราะกระทำผิดวินัยตามพระราชบัญญัตินี้หรือตามกฎหมายอื่น

๑๐. เป็นผู้เคยถูกลงโทษไล่ออก เพราะกระทำผิดวินัยตามพระราชบัญญัตินี้ หรือ

ตามกฎหมายอื่น

๑๑. เป็นผู้เคยกระทำการทุจริตในการสอบเข้ารับราชการหรือเข้าปฏิบัติงานในหน่วยงานของรัฐ

๒/๒.๒...........

๒

๒.๒. ผู้สมัครต้องมีคุณสมบัติเฉพาะสำหรับตำแหน่ง ดังนี้

๑. เพศชาย/หญิง อายุไม่เกิน ๓๕ ปี (นับถึงวันเปิดรับสมัคร)

๒. ได้รับวุฒิประกาศนียบัตรผู้ช่วยพยาบาล

๓. ผู้สมัครเพศชายต้องผ่านการเกณฑ์ทหารแล้ว

๔. ต้องเป็นผู้ไม่สูบบุหรี่

๕. ต้องไม่เป็นวัณโรคและไม่มีสารเสพติด

๖. อัตราค่าจ้างเดือนละ ๗,๑๐๕ บาท

๓. การรับสมัครคัดเลือก

๓.๑ วัน เวลา และสถานที่รับสมัครคัดเลือก

ให้ผู้ประสงค์จะสมัคร (ต้องแต่งกายสุภาพ) ขอและยื่นใบสมัครด้วยตนเอง ได้ที่ฝ่ายการเจ้าหน้าที่ ชั้น ๒ ตึกอำนวยการ โรงพยาบาลสงขลา ตั้งแต่วันที่ ๑๙ – ๒๗ มีนาคม ๒๕๖๑ ในวันและเวลาราชการ ภาคเช้า เวลา ๐๙.๐๐ - ๑๒.๐๐ น. ภาคบ่าย เวลา ๑๓.๐๐ - ๑๖.๐๐ น.

๓.๒ ค่าธรรมเนียม

ผู้สมัครสามารถสมัครต้องเสียค่าธรรมเนียมการสมัคร จำนวน ๕๐ บาท

๓.๓ หลักฐานที่ต้องยื่นพร้อมใบสมัคร พร้อมเอกสารตัวจริง

๑. รูปถ่ายหน้าตรงไม่สวมหมวกและไม่สวมแว่นตาดำ ขนาด ๑ นิ้ว ๒ รูป

ถ่ายไม่เกิน ๖ เดือน

๒. สำเนาประกาศนียบัตรที่แสดงว่าเป็นผู้มีวุฒิการศึกษาตรงกับตำแหน่งที่สมัครสอบ จำนวน ๑ ฉบับ

๓. สำเนาบัตรประจำตัวประชาชน, สำเนาทะเบียนบ้าน อย่างละ ๑ ฉบับ

๔. สำเนาหลักฐานอื่น ๆ เช่น ใบเปลี่ยนชื่อ – สกุล (กรณีที่ชื่อ – นามสกุลในหลักฐานการสมัครไม่ตรงกัน) อย่างละ ๑ ฉบับ

๕. ใบรับรองแพทย์ซึ่งออกให้ไม่เกิน ๑ เดือน ซึ่งแสดงว่าไม่เป็นโรคต้องห้ามตามกฎ ก.พ ว่าด้วยโรค พ.ศ. ๒๕๕๓ ตัวจริง ๑ ฉบับ

๖. หลักฐานผ่านการเกณฑ์ทหาร

๗. หลักฐานผ่านการตรวจหาวัณโรคและสารเสพติด โดยให้ผู้สมัครนำผลการตรวจมาแสดงต่อเจ้าหน้าที่ ดังนี้

๗.๑ หากสอบภาคความเหมาะสมกับตำแหน่ง (ข้อเขียน) ให้นำมายื่นต่อเจ้าหน้าที่

ในวันประกาศผลผู้สอบผ่านความเหมาะสมกับตำแหน่ง (ข้อเขียน) เฉพาะผู้สอบผ่านข้อเขียน

๗.๒ หากสอบเฉพาะภาคความเหมาะสมกับตำแหน่ง (สัมภาษณ์) ให้นำมายื่นต่อเจ้าหน้าที่ในวันเข้าสอบภาคความเหมาะสมกับตำแหน่ง (สัมภาษณ์) ก่อนเข้าสอบสัมภาษณ์

โดยโรงพยาบาลสงขลาจะรับเข้าทำงานเฉพาะผู้ไม่เป็นวัณโรคและไม่มีสารเสพติด

๓/๔........

๓

๔. การประกาศรายชื่อผู้มีสิทธิเข้ารับการคัดเลือก

โรงพยาบาลสงขลา จะประกาศวัน เวลา สถานที่ และรายชื่อผู้มีสิทธิเข้ารับการคัดเลือก ในวันที่ ๓๐ มีนาคม ๒๕๖๑ ณ ป้ายประกาศหน้าฝ่ายการเจ้าหน้าที่ ชั้น ๒ อาคารผู้ป่วยนอก โรงพยาบาลสงขลา และทาง website โรงพยาบาลสงขลา ที่ [www.sk-hospital.com](http://www.sk-hospital.com)

๕. หลักสูตรและวิธีการคัดเลือก

คณะกรรมการจะดำเนินการคัดเลือก ดังนี้

- โดยวิธีการสอบข้อเขียน (๕๐ คะแนน)

- โดยวิธีการสอบภาคปฏิบัติ (๕๐ คะแนน)

- โดยวิธีสอบภาคความเหมาะสมกับตำแหน่ง (สัมภาษณ์) (ภาคละ ๕๐ คะแนน)

หรือวิธีการใดวิธีหนึ่งเพื่อใช้ในการคัดเลือก

๖. ผู้ที่จะถือว่าเป็นผู้คัดเลือกได้ ต้องได้คะแนนตามหลักสูตรและวิธีการคัดเลือกไม่น้อยกว่า ร้อยละ ๖๐

๗. การจ้างและเงื่อนไขการจ้าง

ผู้ได้รับคัดเลือก จะได้รับการจ้างเป็นลูกจ้างชั่วคราวในตำแหน่งที่คัดเลือกได้ แต่หากภายหลังปรากฏว่าผู้คัดเลือกได้ผู้ใดเป็นผู้ขาดคุณสมบัติตามประกาศรับสมัครนี้ ผู้นั้นเป็นอันหมดสิทธิที่ได้รับการจ้างเป็นลูกจ้างชั่วคราวของโรงพยาบาลสงขลา

ประกาศ ณ วันที่ ๑๒ มีนาคม พ.ศ. ๒๕๖๑

(ลงชื่อ) บรรเจิด นนทสูติ

(นายบรรเจิด นนทสูติ)

ผู้อำนวยการโรงพยาบาลสงขลา